open-index/open-wikipedia-markdown huggingface dataset:
மேல்நிலைப்பட்டி

புதுக்கோட்டை மாவட்டம் அரிமளம் அருகில் உள்ள கிராமம். இங்கு சுமார் 500 குடும்பங்கள் வசித்து வருகின்றன.

அரசு ஊராட்சி ஒன்றிய தொடக்கப்பள்ளி இங்கு உள்ளது ஒன்றாம் வகுப்பிலிருந்து ஐந்தாம் வகுப்பு வரை உள்ள பள்ளிக்கூடம் இதில் தற்பொழுது தோராயமாக 40 குழந்தைகள் பயின்று வருகின்றனர்.

*Government of India (GOI)* குடியரசு தலைவரால் வழங்கப்படும் (நிர்மல் கிராம் புரஸ்கர்) *Nirmal Gram Puraskar* பசுமை கிராமம் விருது பெற்ற ஊராட்சி இது. முன்னாள் குடியரசு தலைவர் அப்துல்காலம் அவர்களால் அந்த விருது வழங்கப்பட்டது.

thumb
thumb

பகுப்பு:புதுக்கோட்டை மாவட்டத்திலுள்ள கிராமங்கள்
2018 சுதந்திரக் கோப்பை

**2018 சுதந்திரக் கோப்பை** (*2018 Nidahas Trophy*, 2018 நிதாகஸ் கோப்பை, ) துடுப்பாட்ட பன்னாட்டு இருபது20 (ப20இ) சுற்றுப்போட்டி இலங்கையில் 2018 மார்ச் மாதத்தில் நடைபெற்றது. இத்தொடரில் வங்காளதேசம், இந்தியா, இலங்கை ஆகிய மூன்று அணிகள் பங்குபற்றின. ஒவ்வோர் அணியும் மற்றைய அணியுடன் இரு தடவைகள் விளையாடின. முதலிரண்டு இடத்தைப் பெற்ற அணிகள் இறுதிப் போட்டியில் மோதின. இலங்கையின் 70வது சுதந்திர நாளை இச்சுற்றுப்போட்டி ஒழுங்கு செய்யப்பட்டது. இச்சுற்றுப்போட்டியின் அனைத்துப் போட்டிகளும் கொழும்பு ஆர் பிரேமதாச அரங்கத்தில் இடம்பெற்றன. இச்சுற்றுப்போட்டியை ஒளிபரப்பும் உரிமையை டிஸ்கவரி நெட்வர்க்சு ஆசியா பசிபிக் நிறுவனத்தின் டி-ஸ்போர்ட் அலைவரிசை வாங்கியது.

இலங்கைக்கும் இந்தியாவுக்கும் இடையில் 2018 மார்ச் 6 இல் நடைபெற்ற ஆரம்பப் போட்டி கடும் பாதுகாப்பின் மத்தியில் விளையாடப்பட்டது. அம்பாறை, மற்றும் கண்டியில் முசுலிம்கள் மீது சிங்களவர்கள் நடத்திய தாக்குதல்களை அடுத்து நாட்டில் 10 நாட்களுக்கு அவசரகால நிலை பிறப்பிக்கப்பட்டிருந்தது.

5வது ஆட்டத்தில் இந்திய அணி வங்காளதேச அணியை 17 ஓட்டங்களால் வென்று, இறுதிப் போட்டிக்குத் தெரிவானது. ஆறாவது குழுப் போட்டியில் வங்கதேச அணி இலங்கையை 2 இழப்புகளால் வென்று இறுதிப் போட்டிக்குத் தெரிவானது. 2018 மார்ச் 18 இல் நடந்த இறுதிப் போட்டியில், இந்திய அணி வங்காளதேச அணியை 4 இழப்புகளால் வென்று சுதந்திரக் கோப்பையைக் கைப்பற்றியது.

## அணி வீரர்கள்

சகீப் அல் அசன் சுற்றுப்போட்டி ஆரம்பத்தின் முன்னரே வங்காளதேச அணியில் இருந்து நீக்கப்பட்டார். இவருக்குப் பதிலாக லித்தன் தாசு விளையாடினார். மகுமுதுல்லா ரியாத் தலைவராக அறிவிக்கப்பட்டார். 2018 மார்ச் 10 ஆட்டத்தின் போது "மெதுவான ஆட்டம்" காரணமாக இலங்கைத் தலவர் தினேஸ் சந்திமல் இரண்டு ஆட்டங்களுக்கு விளையாடத் தடை செய்யப்பட்டார். இவருக்குப் பதிலாக திசாரா பெரேரா இலங்கைத் தலைவராக அறிவிக்கப்பட்டார்.

## புள்ளிகள் அட்டவணை

## இ20ப தொடர்
### 1வது இ20ப

### 2வது இ20ப

### 3வது இ20ப

### 4வது ப20இ

### 5வது ப20இ

### 6வது ப20இ

## இறுதிப் போட்டி

## குறிப்புகள்

## சான்றுகள்

பகுப்பு:2018 இல் விளையாட்டுகள்
பகுப்பு:இலங்கையில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2018 இல் இலங்கை
சலவைத்தூள்

**சலவைத் தூள்** (*laundry detergent*) என்பது ஆடைகளைத் தூய்மைப்படுத்துவதற்காகப் பயன்படுத்தப்படும் ஒருவகை வேதிப்பொருள் ஆகும். இது பொதுவாக அல்கைல் பென்சீன் சல்போனேற்று எனும் வேதிப்பொருளை முதன்மைப் பொருளாகக்  கொண்ட கலவைப் பொருளாகும். வன்மையான நீரிலும் இலகுவாகக் கரையும் இது பொதுவில் தூள் வடிவில் கிடைக்கும். 1950களில் திரவ வடிவிலான தூய்தாக்கிகளின் அறிமுகம் பாரிய சந்தை வாய்ப்புகளை வழங்கியது

## மேற்கோள்கள்


பகுப்பு:தூய்மையாக்கல்
பகுப்பு:அன்றாட வாழ்வியல்
பகுப்பு:செருமானியக் கண்டுபிடிப்புகள்
பகுப்பு:20-ஆம் நூற்றாண்டுக் கண்டுபிடிப்புகள்
இலவசமென்பொருள்

**இலவசமென்பொருள்** அல்லது **விலையிலிமென்பொருள்** (Freeware) என்பது கட்டணம் எதுவும் தராமல், பிறரின் மென்பொருளை தங்களது பயன்பாட்டிற்கு பெறுவது ஆகும். இது   கட்டற்ற(Free) மென்பொருளில் இருந்து மிகவும் வேறுபட்டது ஆகும். ஏனெனில், பெரும்பாலும், இத்தகைய மென்பொருட்களின் அதன் உரிமை, அதன் உருவாக்குனருக்கே சொந்தமானது ஆகும்.

இலவச மென்பொருளின் மூலநிரலையும், நாம் பெற இயலாது. 1982 ஆம் ஆண்டு இதனை, அமெரிக்க மென்பொருளாளர்(Andrew Cardozo Fluegelman) உருவாக்கினார்.

## மேற்கோள்கள்

பகுப்பு:மென்பொருள்
டிக்பாய்

**டிக்பாய்** (**Digboi**) இந்தியாவின் வடகிழக்கில் உள்ள  அசாம் மாநிலத்தின் தின்சுகியா மாவட்டத்தில் உள்ள நகரியம் ஆகும். இதனை எண்ணெய் நகரம் என்றும் அழைப்பர். ஆசியாவின் முதல் கச்சா எண்ணெய் கிணறு டிக்பாயில் 1889ல்  நிறுவப்பட்டது. மேலும் ஆசியாவின் முதல் கச்சா எண்ணெய் சுத்திரிகரிப்பு நிலையம் 1901ல் டிக்பாயில் நிறுவப்பட்டது.

பிரித்தானியர்களால், ஆசியாவின் முதல் எண்ணெய் கிணறு, டிக்பாயில் 1889ல் தோண்டப்பட்டது. முதல் கச்சா எண்ணெய் சுத்திகரிப்பு  நிலையம் 1901ல் நிறுவப்பட்டது.  

## டிக்பாய் எண்ணெய் நகரம்
இங்குள்ள மலைக்காடுகளில் சுற்றித் திரியும் யாணைகளின் கால்களில் படிந்த எண்ணெயைக் கொண்டு, 1867ல் அசாம் இரயில்வே அலுவலர்கள் இப்பகுதியில் எண்ணெய் வளம் இருப்பதை உறுதி செய்தனர்.

ஆங்கிலேயர்கள், இங்கு எண்ணெய் கிணற்றை தோண்டுவதற்கு, தொழிலாளர்களுக்கு "dig-boy-dig"  என்று கூறி உற்சாகம் அளித்தனர். இதற்கு ஆங்கிலத்தில் *தோண்டு பையனே தோண்டு* என்று பொருள். 
   
1889ல் அசாம் எண்ணெய் நிறுவனத்தை நிறுவி, ஆங்கிலேயர்கள் இப்பகுதியில் 178 அடி ஆழத்தில் ஒரு சிறு எண்ணெய்க் கிணற்றை தோண்டுகையில் கச்சா எண்ணெய் ஊற்றெடுத்தது. எனவே டிக்பாயில் ஆசியாவின் முதல் எண்ணெய் சுத்திரிகரிப்பு நிலையம் ஒன்றை 1901ல் நிறுவினர்.

டிக்பாய் எண்ணெய் வயல்கள், முதலாம் உலகப் போரின் போது   கச்சா எண்ணெயை உற்பத்தி செய்தது.

டிக்பாயின் தற்போதைய கச்சா எண்ணெய் உற்பத்தி, நாளான்றுக்கு  ஆகும். இங்கு ஆயிரத்திற்கும் மேலான எண்ணெய்க் கிணறுகள் தோண்டப்பட்டுள்ளது.

டிக்பாய் எண்ணெய் கிணறு தோண்டப்பட்டதன் நூற்றாண்டை சிறப்பிக்கும் விதமாம 1989ல் இந்திய அரசின் அஞ்சல் துறை, டிக்பாய் எண்ணெய் வயல்களில் படத்துடன் கூடிய அஞ்சல் தலை வெளியிட்டடது.

டிக்பாய் எண்ணெய் வயல்கள் இந்தியன் ஆயில் கார்பரேசன் நிறுவனத்தின் கீழ் உள்ளது. தற்போது டிக்பாய் எண்ணெய் வயல்களில் கச்சா எண்ணெய் உற்பத்தி, 2003ல்  0.65&nbsp;MMTPA ஆக குறைந்துள்ளது. 
 
## புவியியல்
டிக்பாய்  27°22'48.0"N 95°37'48.0"E பாகையில் அமைந்துள்ளது. கடல் மட்டத்திலிருந்து 165 மீட்டர் உயரத்தில் அமைந்த டிக்பாய் எண்ணெய் நகரம், அசாம் மாநிலத் தலைநகரம் கௌகாத்திற்கு வடகிழக்கே 541 கி.மீ. தொலைவில், அருணாச்சலப் பிரதேசம் மாநில எல்லையருகே உள்ளது.

## மக்கள் தொகையியல்
2011ம் ஆண்டின் மக்கள் தொகை கணக்கெடுப்பின் படி, எட்டு வார்டுகள் கொண்ட டிக்பாய் நகரத்தின் மொத்த மக்கள் தொகை 21,736  ஆகும்.  அதில் ஆண்கள் 10,964, பெண்கள்  10,772  ஆக உள்ளனர். ஆறு வயதிற்குட்பட்டவர்களின் எண்ணிக்கை 1745 ஆகும்.  பாலின விகிதம் ஆயிரம் ஆண்களுக்கு 982 ஆக உள்ளது. எழுத்தறிவு விகிதம் 92.08 %  ஆக உள்ளது. இந்நகரத்தில் அசாமிய மொழி, வங்காள மொழி, நேபாளி மொழி, பிகாரி மொழி, மார்வாரி மொழிகள் அதிகம் பேசப்படுகிறது.

## மேற்கோள்கள்

## வெளி இணைப்புகள்

* Tinsukia District Homepage

*
பகுப்பு:அசாம் மாநிலத்திலுள்ள ஊர்களும் நகரங்களும்
மத்திய நிலக்கரி வயல்கள் நிறுவனம்

**மத்திய நிலக்கரி வயல்கள் நிறுவனம்** (**Central Coalfields Limited** (CCL),  1975ல் நிறுவப்பட்ட இந்நிறுவனம், இந்திய அரசுக்குச் சொந்தமான மகா நவரத்தின மதிப்பு பெற்ற நிறுவனமான கோல் இந்தியாவின் துணை நிறுவனமாகும்.
 
இத்துணைநிறுவனமும் சிறு நவரத்தின மதிப்பு பெற்ற நிறுவனம் ஆகும். இதன் தலைமை அலுவலகம் ஜார்கண்ட் மாநிலத் தலைநகரம் ராஞ்சியில் உள்ளது. 

இந்நிறுவனம் ஜார்கண்ட் மாநிலத்தின் போகாரோ, ராம்கர், கிரீத் மற்றும் கரண்பூர் பகுதிகளில்  22 நிலத்தடி நிலக்கரி சுரங்கங்களும், 40 திறந்த வெளி நிலக்கரி சுரங்கங்களும் கொண்டுள்ளது.  

## இதனையும் காண்க
* பொதுத்துறை நிறுவனங்கள்
* பொதுத்துறை நவரத்தின நிறுவனங்கள்

## மேற்கோள்கள்

## வெளி இணைப்புகள்
Official website : www.centralcoalfields.in
பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
 பகுப்பு:நவரத்னா நிறுவனங்கள்
 பகுப்பு:இந்திய அரசுத்துறை நிறுவனங்கள்
பகுப்பு:இந்திய சுரங்க நிறுவனங்கள்
பகுப்பு:இந்திய நிறுவனங்கள்
வடக்கு நிலக்கரி வயல்கள்

**வடக்கு நிலக்கரி வயல்கள்** (**Northern Coalfields Limited** (**NCL**) 1985ல் நிறுவப்பட்ட இந்நிறுவனம், இந்திய அரசுக்குச் சொந்தமான மகா நவரத்தின மதிப்பு பெற்ற நிறுவனமான கோல் இந்தியாவின் துணை நிறுவனமாகும்.  வடக்கு நிலக்கரி வயல்களின் தலைமையகம்  மத்தியப் பிரதேச மாநிலத்தின் சிங்கரௌலியில் உள்ளது.

இந்நிறுவனம் 31 டிசம்பர் 2015 முடிய உள்ள காலத்திற்கு, இடைக்கால பங்கு  ஈவுத்தொகையாக ரூபாய் 2,644.49 கோடி அறிவுத்துள்ளது.   
  
## இதனையும் காண்க
* இந்தியா நிலக்கரி நிறுவனம்
* பொதுத்துறை நிறுவனங்கள்
* பொதுத்துறை நவரத்தின நிறுவனங்கள்

## மேற்கோள்கள்

## வெளி இணைப்புகள்
*Lodes.net 
*Oxter 
*Official Website
*Coal India Limited

பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
 பகுப்பு:நவரத்னா நிறுவனங்கள்
 பகுப்பு:இந்திய அரசுத்துறை நிறுவனங்கள்
பகுப்பு:இந்திய சுரங்க நிறுவனங்கள்
பகுப்பு:இந்திய நிறுவனங்கள்
மேற்கு நிலக்கரி வயல்கள் நிறுவனம்

**மேற்கு நிலக்கரி வயல்கள் நிறுவனம்** (**Western Coalfields Limited (WCL)**   1975ல் நிறுவப்பட்ட இந்நிறுவனம், இந்திய அரசின் நிலக்கரித் அமைச்சகத்தின் கீழ் இயங்கும், மகா நவரத்தின மதிப்பு பெற்ற நிறுவனமான கோல் இந்தியாவின் எட்டு துணை நிறுவனங்களில் ஒன்றாகும். 

15 மார்ச் 2007ல் சிறு நவரத்தின மதிப்பு பெற்றது. இதன் தலைமை அலுவலகம் மகாராட்டிரா மாநிலத்தின் நாக்பூரில் உள்ளது. 

2014 - 15ம் ஆண்டில், நாட்டின் மொத்த நிலக்கரி உற்பத்தியில், இந்நிறுவனம்  6.7% நிலக்கரியை உற்பத்தி செய்தது.

இந்நிறுவனம் மகாராட்டிரா மாநிலத்தின் நாக்பூர் மாவட்டம்,  யவத்மாள் மாவட்டம், சந்திரபூர் மாவட்டம் மற்றும் மத்தியப் பிரதேசம் மாநிலத்தின் பேதுல் மாவட்டம் மற்றும் சிந்த்வாரா மாவட்டங்களில் நிலக்கரிச் சுரங்கங்களைக் கொண்டுள்ளது. 

மேற்கு இந்தியாவின் மின் உற்பத்தி நிலையங்கள், சிமெண்ட் ஆலைகள், இரும்பாலைகள், உரத் தொழிற்சாலைகள், வேதியல் தொழிற்சாலைகள் மற்றும் அனல் மின் நிறுவனங்களுக்கு  தேவையான நிலக்கரியை இந்நிறுவனம் வழங்குகிறது.

2014 -2015ம் ஆண்டில் இந்நிறுவனத்தின் மொத்த நிலக்கரி உற்பத்தி 41.15 மில்லியன் மெட்ரிக் டன் ஆகும்.  

## இதனையும் காண்க
* பொதுத்துறை நிறுவனங்கள்
* பொதுத்துறை நவரத்தின நிறுவனங்கள்

## மேற்கோள்கள்

 பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
 பகுப்பு:நவரத்னா நிறுவனங்கள்
 பகுப்பு:இந்திய அரசுத்துறை நிறுவனங்கள்
பகுப்பு:இந்திய சுரங்க நிறுவனங்கள்
சி. கு. பரமசிவன்

**சி.கு. பரமசிவன்** ஒரு இந்திய அரசியல்வாதி ஆவார். இவர் ஈரோடு தொகுதியிலிருந்து நாடாளுமன்ற உறுப்பினராக 1962-ஆம் ஆண்டு முதல் 1967-ஆம் ஆண்டு வரை பதவி வகித்தார். வெண்மைப் புரட்சியின் போது ஈரோட்டு மாவட்டத்தில் ஆவின் தொடங்க முன்னின்று முயற்சி எடுத்தார். அதன் காரணமாகக் கூட்டுறவு பால் உற்பத்தியாளர்களிடையே *பால்வளத் தந்தை* என்று பெயர்பெற்றார் மேலும் தேசிய பால்பண்ணை மேம்பாட்டு வாரியத்தின் 2010 ஆம் ஆண்டிற்கான *டாக்டர் குரியன்* விருதினையும் பெற்றார். இவரை *எஸ்கேபி* என்றும் *எஸ்கேபி தாத்தா* என்றும் இப்பகுதியினர் அழைக்கின்றனர். 2025 நவம்பரில் சித்தோடு ஆவின் பால் பண்ணை வளாகத்தில் தமிழக அரசால் இவருக்கு உருவச் சிலை திறக்கப்பட்டது.

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1919 பிறப்புகள்
பகுப்பு:ஈரோடு மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:நூறு வயது இந்திய ஆண்கள்
தென்கிழக்கு நிலக்கரி வயல்கள் நிறுவனம்

**தென்கிழக்கு நிலக்கரி வயல்கள் நிறுவனம்** (**South Eastern Coalfields Limited** (**SECL**) 1985ல் நிறுவப்பட்ட இந்நிறுவனம், இந்திய அரசின் நிலக்கரி அமைச்சகத்தின் கீழ் இயங்கும், மகா நவரத்தின மதிப்பு பெற்ற நிறுவனமான கோல் இந்தியாவின் எட்டு துணை நிறுவனங்களில் ஒன்றாகும். 

சிறு நவரத்தின மதிப்பு பெற்ற, இந்நிறுவனத்தின் தலைமை அலுவலகம், சத்தீஸ்கர் மாநிலத்தின் பிலாஸ்பூரில் உள்ளது.

இந்நிறுவனம் சத்தீஸ்கர் மற்றும் மத்தியப் பிரதேசம் மாநிலங்களில் 92 நிலக்கரி வயல்களைக் கொண்டது. அதில் 70 நிலத்தடியிலும், 21 திறந்த வெளியிலும், 1 திறந்த வெளி மற்றும் நிலத்தடியிலும் உள்ளது.   

இந்நிறுவனம் 1985ல் துவக்கப்பட்டது.

## இதனையும் காண்க
* பொதுத்துறை நிறுவனங்கள்
* பொதுத்துறை நவரத்தின நிறுவனங்கள்

## மேற்கோள்கள்

 பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
 பகுப்பு:நவரத்னா நிறுவனங்கள்
 பகுப்பு:இந்திய அரசுத்துறை நிறுவனங்கள்
பகுப்பு:இந்திய சுரங்க நிறுவனங்கள்
பகுப்பு:இந்திய நிறுவனங்கள்
கற்கரி (எரிபொருள்)

**கற்கரி**(coke) நிலக்கரியை விட எடை குறைந்ததும்,  குறைந்த மாசுக்களும், அதிக எரிதிறனும் கொண்ட இயற்கை  எரிபொருளாகும். கற்கரி வகை நிலக்கரி, இயற்கையாகவே நிலத்தடியில் கிடைக்கிறது. நிலக்கரியிலிருந்து செயற்கையாக உற்பத்தி செய்யப்படும் கற்கரியைை **பெட்ரோலிய கற்கரி** என்பர்.

கற்கரி வகை நிலக்கரி சீனா, இந்தியா, இங்கிலாந்து, ஆஸ்திரேலியா மற்றும் ஐக்கிய அமெரிக்க நாடுகளின் நிலத்தடியில் தோண்டி எடுக்கப்படுகிறது.

## பயன்பாடுகள்
அதிக எரிதிறனும், குறைந்த சாம்பலும் கொண்ட கற்கரி நிலக்கரி, உருக்காலைகளில் இரும்புக் கனிமங்களை எளிதாக உருக்க எரிபொருளாக பயன்படுகிறது.

## மேற்கோள்கள்


பகுப்பு:எரிபொருட்கள்
காளி (2018 திரைப்படம்)

**காளி ** (Kaali) என்பது 2018 ஆண்டைய தமிழ்த் திரைப்படமாகும். இப்படத்தை கிருத்திகா உதயநிதி	 இயக்க, ஃபாத்திமா விஜய் ஆண்டனி தயாரிப்பில் உருவான தமிழ்த்திரைப்படம் ஆகும். படத்தில் விஜய் ஆண்டனி, அஞ்சலி, சுனைனா ஆகியோர் முதன்மைப்பாத்திரங்களில் நடித்துள்ளனர். இத்திரைப்படம் ரிச்சர்டு ம நாதனின் ஒளிப்பதிவிலும், விஜய் ஆண்டனியின் இசையிலும்,   லாரன்சு கிசோரின் படத்தொகுப்பிலும் வெளிவந்தது. இத்திரைப்படத்தின் படப்பிடிப்பு 2017 இல் தொடங்கியது.
## நடிப்பு

*விஜய் ஆண்டனி
*அஞ்சலி
*சுனைனா
*அம்ரிதா
*சில்பா மஞ்சுநாத்
*கால்வின்

## படப்பணிகள்
கிருத்திகா உதயநிதி 2013இல் இயக்கிய வணக்கம் சென்னை திரைப்படத்திற்குப் பிறகு இத்திரைப்படத்தினை இயக்குவதாக அறிவித்தார். மார்ச் 2017 இல் இரண்டு மாதங்களுக்குப்பிறகு விஜய் ஆண்டனி இத்திரைப்படத்தில் நடிக்கவும், தயாரிக்கவும், இசையமைக்கவும் ஒப்புக்கொண்டுள்ளார்; இப்படத்தினை ஒரு குடும்பப்படம் என இப்படத்தின் இயக்குநர் கிருத்திகா உதயநிதி அறிவித்தார்.அஞ்சலி, சுனைனா, அம்ரிதா, சில்பா மஞ்சுநாத் ஆகிய நான்கு நடிகைகள் இப்படத்தில் நடிக்க உள்ளனர்.
## இசை
இத்திரைப்படத்திற்கு விஜய் ஆண்டனி இசையமைத்தார். பாடல்களை பாடலாசிரியர் விவேக் எழுதியுள்ளார்.
## மேற்கோள்கள்

## வெளி இணைப்புகள்
*

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
பகுப்பு:விஜய் ஆண்டனி நடித்த திரைப்படங்கள்
கஸ்தூரி (நடிகை)

**கஸ்தூரி** (பிறப்பு: மே 1, 1974) என்பவர் தமிழ்நாட்டை சேர்ந்த நடிகை ஆவார். இவர் தமிழ், மலையாளம், தெலுங்கு, கன்னடம் போன்ற தென்னிந்திய மொழித் திரைப்படங்களில் நடித்துள்ளார். இவர் 1992 'மிஸ் மெட்ராஸ்' அழகிப் போட்டியில் வென்றுள்ளார். 1991 ஆம் ஆண்டு முதல் ஆத்தா உன் கோயிலிலே, ராசாத்தி வரும் நாள் (1991), சின்னவர் (1992), செந்தமிழ்ப் பாட்டு (1992), அமைதிப்படை (1994) போன்ற பல திரைப்படங்களில் நடித்துள்ளார். மற்றும் 2019 ஆம் ஆண்டு பிக் பாஸ் தமிழ் 3 என்ற நிகழ்ச்சியிலும் போட்டியாளராக பங்குபெற்றுள்ளார்.

## தனிப்பட்ட வாழ்க்கை
கஸ்தூரி மே 1, 1974 ஆம் ஆண்டு சென்னையில் தமிழ்நாட்டில் பிறந்தார். இவர் பத்தாம் வகுப்பு மற்றும் பன்னிரெண்டாம் வகுப்புகளைப் சென்னையில் படித்து முடித்தார். பத்து மற்றும் பன்னிரெண்டாம் வகுப்பு பொதுத்தேர்வில்  பள்ளியில் முதல் மதிப்பெண் எடுத்துத் தேர்ச்சி பெற்றார். இவருக்கு ரவிக்குமார் என்ற கணவரும் மற்றும் இரண்டு குழந்தைகளும் உள்ளனர். இவரின் கணவர் அமெரிக்காவில் மருத்துவராகப் பணிபுரிகிறார்.

## திரைப்படம் வாழ்க்கை
இவர் 1991 ஆம் ஆண்டு இயக்குநர் கஸ்தூரி ராஜா என்பவர் இயக்கிய ஆத்தா உன் கோயிலிலே என்ற திரைப்படத்தின் மூலம் நடிப்புத்துறைக்கு அறிமுகமானார். அதைத் தொடர்ந்து அதே ஆண்டு 'சக்ரவர்த்தி' என்ற திரைப்படத்தின் மூலம் மலையாளத் திரைப்படத்துறையில் அறிமுகமானார். அதைத் தொடர்ந்து சின்னவர் (1992), செந்தமிழ்ப் பாட்டு (1992), புதிய முகம் (1993), அமைதிப்படை (1994), அன்னமய்யா (1997) போன்ற பல திரைப்படங்களில் நடித்துள்ளார்.

ஒரு தென்னிந்திய நடிகை என்னும் 30 நிமிட குறும்படத்தினை கஸ்தூரி குறித்து ரிச்சர்டு பிரேயரும் என்.சி ராஜாமணி இயக்கியுள்ளனர். கஸ்தூரி சிறிது காலம் திரைத்துறையிலிருந்து விலகியிருந்தாலும் 'தி பைபாஸ்' என்னும் இந்தி குறும்படத்திலும், 2010 இல் தமிழ் படத்தின் வாயிலாகம் மீண்டும் நடிக்கத் தொடங்கினார்.

## நடித்த படங்கள்

## தொலைக்காட்சி

## மேற்கோள்கள்

## வெளி இணைப்புகள்
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:சென்னை நடிகைகள்
பகுப்பு:தமிழ்நாட்டு வடிவழகிகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:பிக் பாஸ் தமிழ் போட்டியாளர்கள்
பகுப்பு:தெலுங்குத் தொலைக்காட்சி நடிகைகள்
மாவட்ட அறிவியல் மையம் - திருநெல்வேலி

**மாவட்ட [[அறிவியல்]]  மையம் - திருநெல்வேலி** இந்தியாவின் திருநெல்வேலி மாவட்டத்தில் அமைந்துள்ளது. இது இந்திய அரசின் கலாச்சார அமைச்சகத்தின் கீழ் செயற்படும் தேசிய அறிவியல் அருங்காட்சியம் சபையின் கட்டுப்பாட்டில் செயற்படுகிறது. இது 1987 பிப்ரவரி மாதம் 27ம் தேதி ஆரம்பிக்கப்பட்டது.

## அமைவிடம்
இது திருநெல்வேலி நகரின் மையப் பகுதியில், தாமிரபரணி ஆற்றின்  கரையோரம், திருநெல்வேலி மாவட்ட ஆட்சியர் அலுவலக வளாகத்திற்கு அருகே கொக்கிரகுளத்தில் அமைந்துள்ளது

## அம்சங்கள்
தற்போது நான்கு காட்சியகங்கள் உள்ளது.
* பொழுதுபோக்கு அறிவியல் காட்சியகம்
* புகழ்மிக்க அறிவியல் காட்சியகம்
* மின்னியல் காட்சியகம்
* மின்னியலின் புதுச்சிறகு காட்சியகம்

* தொலைக்காட்சி ஸ்டுடீயோ, 
* வரலாற்றுக்கு முந்தைய பூங்கா ஆகியன உள்ளது. 
* இந்த மையத்திலுள்ள 'மாயக் கண்ணாடி பகுதி' கூடுதல் கவனத்தை ஈர்க்கிறது.
* இம்மையத்திலுள்ள 'டிஜிட்டல் பிளானேட்டரியம்' பார்வையாளர்களை வானியலின் அதிசயங்களை நோக்கி ஈர்க்கிறது. 
* இம்மையம் 1988லிருந்து அறிவியல் கண்காட்சி பேருந்தினை செலுத்துகிறது. இது தமிழ்நாட்டின் கிராம்ப்புற பகுதிகளுக்கு அறிவியல் செய்திகளை கொண்டு சேர்க்கிறது 

* முப்பரிமான சிறிய திரையரங்கம்,

இந்த திரையரங்கில் காலை 11 மணி, நண்பகல் 12 மணி, மாலை 3, 4, 5 மணிக்கு தினந்தோறும் 15 முதல் 20 நிமிடம் ஒடக்கூடிய பின்வரும் படங்கள் திரையிடப்படுகிறது, 'ரோஸ்வெல் சம்பவம்', 'இன்னர் ஸ்பேசு', 'மாஸ்டர் ஆப் மேஜிக்', 'ஜீ அனிமல்', 'ஷார்க் தீவு', 'டைனோ தீவு', 'கேட் அன்ட் மவுஸ்', 'ரேர் ப்ளோரா' மற்றும் 'வானத்திற்கு அப்பால்'.

## அலுவலக நேரம்
* இந்த மையம் காலை 10:30 முதல் மாலை 6:30 வரை செயற்படும். இந்த மையம் பொங்கல் மற்றும் தீபாவளி ஆகிய இருநாட்களைத் தவிர்த்து, வருடம் முழுவதும் திறந்திருக்கும்.

## கட்டண விபரங்கள்

## மேற்கோள்கள்

## வெளி இணைப்புகள்
* http://www.dsctirunelveli.org.in/index.php

பகுப்பு:திருநெல்வேலி மாவட்டம்
பகுப்பு: தமிழ்நாட்டிலுள்ள அருங்காட்சியகங்கள்
பகுப்பு:திருநெல்வேலி மாநகராட்சிப் பகுதிகள்
பன்னியக்குதளம்

**பன்னியக்குதளம்** (cross-platform/multi-platform/platform-independent) என்ற பதமானது,  மைக்ரோசாப்ட் விண்டோசு, லினக்சு, மாக் இயக்குதளம் போன்ற பல்வேறுபட்ட இயக்குதளங்களிலும் செயற்படக்கூடிய மென்பொருட்களைக் குறிப்பது ஆகும். ஒரே மென்பொருள் பல இயக்குதளங்களிலும் செயற்பட வல்லது என்றாலும், தங்களது இயக்குதளத்திற்கு ஏற்ப பொருத்தமான மென்பொருளை, ஒரு பயனர் தேர்ந்தெடுத்து முறைப்படி நிறுவிக் கொள்ள வேண்டும். மென்பொருள் வழங்குனரும், அதற்கேற்ற வகையில் தனித்தனி பொதிகளை வழங்குவர்.  கீழ்கண்டவற்றை எடுத்துக் காட்டுகளாகக் கொள்ளலாம். கணிய அடிப்படையில் பன்னியக்குதளம் என்பது ஒரு கணினியின் வன்பொருட்களையும், அதற்கேற்ற வகையில் நிறுவப்படும் மென்பொருட்களையும் ஒன்றிணைத்தே பொருட்கொள்ளப்படும்.

## பன்னியக்குதள மென்பொருட்கள்

## மேற்கோள்கள்

பகுப்பு:இயக்கு தளங்கள்
பகுப்பு:மென்பொருள் கட்டமைப்பு
கிழக்கு வர்த்தமான் மாவட்டம்

**கிழக்கு வர்த்தமான் மாவட்டம்** அல்லது **பூர்வ பர்த்தமான் மாவட்டம்** (**Purba Bardhaman district**) இந்தியாவின் மேற்கு வங்காள மாநிலத்தின் பழைய வர்தமான் மாவட்டத்தின் கிழக்குப் பகுதிகளைக் கொண்டு 7 ஏப்ரல் 2017 அன்று புதிதாக நிறுவப்பட்ட மாவட்டம் ஆகும்.  வர்தமான் மாவட்டத்தின் மேற்குப் பகுதிகளைக் கொண்டு மேற்கு வர்த்தமான் மாவட்டம் நிறுவப்பட்டது.
 கிழக்கு வர்த்தமான் மாவட்டத்தின் நிர்வாகத் தலைமையிட நகரம் வர்த்தமான் நகராட்சியாகும்.

## புவியியல்
வண்டல் மண் நிறைந்த கிழக்கு வர்த்தமான் மாவட்டத்தின் தெற்கிலும், தென்கிழக்கிலும் தாமோதர் நதி பாய்கிறது. மாவட்டத்தின் கிழக்கு எல்லைப்பகுதியில் ஹூக்ளி ஆறு பாய்கிறது. இதன் மேற்கில் மேற்கு வர்த்தமான் மாவட்டம் எல்லையாக உள்ளது.

## பொருளாதாரம்
### வேளாண்மை
கிழக்கு வர்த்தமான் மாவட்டத்தின் பொருளாதாரம் வேளாண்மைத் தொழிலை முழுவதும் சார்ந்துள்ளது.  உணவு தாணிய உற்பத்தியில், குறிப்பாக நெல் முப்போக உற்பத்தி கொண்டது. மேலும் பயரு வகைகள், பணப்பயிர்களான ஆமணக்கு, சணல், உருளைக் கிழங்கு உற்பத்தியாகிறது.

## போக்குவரத்து

### தொடருந்துகள்
தில்லி - ஹவுரா, ஹவுரா - கயா - தில்லி, ஹவுரா - அலகாபாத் - மும்பை செல்லும் தொடருந்துகள் இம்மாவட்டத்தின் வழியாக செல்கிறது.

### தேசிய நெடுஞ்சாலைகள்
கொல்கத்தா - தில்லி செல்லும் தேசிய நெடுஞ்சாலை எண் 19 இம்மாவட்டத்தின் வழியாகச் செல்கிறது.

மல்லர்பூர் - வர்த்தமான் நகரத்தை இணைக்கும்  தேசிய நெடுஞ்சாலை எண் 114 மற்றும் மாநில நெடுஞ்சாலை எண்கள் 6, 7, 13, 14 மற்றும் 15 இம்மாவட்டத்தின் வழியாகச் செல்கிறது. 

### நிர்வாகக் கோட்டங்கள்
கிழக்கு வர்த்தமான் மாவட்டத்தை நிர்வாக வசதிக்கான வர்ததமான் வடக்கு, வர்த்தமான் தெற்கு, கட்வா, கல்னா என நான்கு  உட்கோட்டங்களாக பிரிக்கப்பட்டுள்ள்து:

## மக்கள் தொகையியல்

2011ம் ஆண்டின் மக்கள் தொகை கணக்கெடுப்பின் படி, கிழக்கு வர்த்தமான் மாவட்டத்தின் மொத்த மக்கள் தொகை 4,835,532 ஆகும். அதில் ஆண்கள் 2,469,310 (51%) ஆகவும், பெண்கள்  2,366,222 (49%)  ஆகவும் உள்ளனர். ஆறு வயதிற்குட்பட்டவர்கள்  509,855 ஆக உள்ளனர். எழுத்தறிவு கொண்டவர்கள் 3,232,452 ஆக உள்ளனர்.

## மேற்கோள்கள்

பகுப்பு:மேற்கு வங்காள மாவட்டங்கள்
கடைக்குட்டி சிங்கம்

**கடைக்குட்டி சிங்கம்** (Kadaikutty Singam), பாண்டிராஜ் இயக்கத்தில், 2டி என்டேர்டைன்மென்ட் சார்பில் சூர்யா தயாரிப்பில் 2018 ஆம் ஆண்டு வெளியான தமிழ்த் திரைப்படமாகும். கார்த்திக், சாயிஷா, அர்த்தனா பினு ஆகியோர் நடித்துள்ளனர். இத்திரைப்படம் டி. இமானின் இசையில் வேல்ராஜின் ஒளிப்பதிவில், உருவாகியுள்ளது. இத்திரைப்படம் தெலுங்கில் *சின்ன பாபு* என்னும் பெயரில் வெளியாகியுள்ளது. இத்திரைப்படமானது சூலை 13, 2018 அன்று வெளியானது.

## நடிப்பு
* கார்த்திக் - குணசிங்கம்
* சாயிஷா - இனியா
* அர்த்தனா பினு - பிரியதர்ஷினி
* சத்யராஜ் - ரணசிங்கம் 
* பிரியா பவானி சங்கர் -  பூம்பொழில்  செல்லம்மா
* பானுப்ரியா -  பஞ்சவன் மாதேவி
* விஜி சந்திரசேகர் - வனவன் மாதேவி
* பொன்வண்ணன் - தில்லியநாயகம்
* சூரி - சிவகமியன் செல்வன்

## படப்பணிகள்
கார்த்திக் முன்னணிப் பாத்திரத்தில் நடிக்கும் இப்படத்தின் தயாரிப்பாளர் சூர்யா 2017இல் இயக்குநர் பாண்டிராஜூடன் இத்திரைப்படத்திற்கான ஒப்பந்தத்தை மேற்கொண்டனர். நவம்பர் 9, 2017இல் சென்னையில் இத்திரைப்படத்தின் படப்பிடிப்பு, படக்குழுவினருடன் தொடங்கியது. 2018 இன் தொடக்கத்தில் இப்படத்தின் படப்பிடிப்பிற்காக படக்குழுவினர் தென்காசிக்குச் சென்றனர். தியாகராய நகரிலுள்ள நடிகை மனோராமாவின் இல்லத்தில் இப்படத்திற்காக சில காட்சிகளைப் படமாக்கியுள்ளனர்.

## சான்றுகள்

## வெளி இணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:சாயிஷா நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
சமயபுரம் போஜீஸ்வரர் கோயில்

**சமயபுரம் போஜீஸ்வரர் கோயில்** திருச்சி மாவட்டத்தில் மண்ணச்சநல்லூர் வட்டத்தில் உள்ள சிவன் கோயிலாகும்.

## அமைவிடம்
போசளேஸ்வரர் கோயில் எனப்படுகின்ற போஜீஸ்வரர் கோயில் திருச்சி அருகே சமயபுரத்தில் உள்ளது. இவ்விடம் ச.கண்ணனூர் என்றும் அழைக்கப்படுகிறது.

## இறைவன், இறைவி
மூலவர் போஜீஸ்வரஸ்வாமி என்றும் போஜராஜஸ்வாமி என்றும் அழைக்கப்படுகிறார். இறைவி ஆனந்தவள்ளி ஆவார்.

## வரலாறு
இந்தக்கோயில் ஹொய்சல மன்னர்களால் பொ.ஊ. 13-ஆம் நூற்றாண்டில் கட்டப்பட்டதாகும். மைசூரைச் சேர்ந்த துவாரசமுத்திரத்தைத் தலைநகராகக் கொண்டு வாழ்ந்த ஹொய்சல மன்னர்களில் இரண்டாவது நரசிம்மன் பொ.ஊ. 13-ஆம் நூற்றாண்டில் தமிழ்நாட்டில் சோழனுக்கு உதவியாக வந்து பகைவரை விரட்டி சோழனை ஆட்சியில் அமர்த்தினார். அவருடைய புதல்வரான வீர சோமேஸ்வரன் தன் ராஜ்யத்தைத் தமிழ்நாட்டில் நிலைநிறுத்தக் கருதி பொ.ஊ. 1253-இல் கண்ணனூரை தலைநகரமாக்கி விக்கிரமபுரம் என்ற புதிய பெயரைக் கொடுத்துள்ளார். ஹொய்சல மன்னர்களில் இவரே புகழ் பெற்றவராகக் கருதப்படுகிறார். இக்கோயில் இவர் கட்டுவித்ததாகும். தற்போது இது போஜராஜா கோயில் என்று வழங்கப்படுகிறது.

## அமைப்பு
ராஜகோபுரம் இல்லாத நுழைவாயிலைக் கடந்து உள்ளே செல்லும்போது திருச்சுற்றின் வலது புறத்தில் அமிர்தமிருத்ஞ்சயன் (சிவன்) உள்ளார். தொடர்ந்து இத்திருச்சுற்றில் மடப்பள்ளி, நந்தவனம், விநாயகர் சன்னதி, முருகன் சன்னதி, நவக்கிரக சன்னதி ஆகியவை உள்ளன. மூலவர் கருவறையின் இடது புறம் அம்மன் சன்னதி உள்ளது. சுபகிருது வருடம் ஆவணி மாதம் 21-ஆம் நாள் 6 செப்டம்பர் 1962 அன்றும், துர்முகி வருடம் மாசி மாதம் 21-ஆம் நாள் 5 மார்ச் 2017 ஞாயிற்றுக்கிழமை அன்றும்  குடமுழுக்கு நடைபெற்றதற்கான கல்வெட்டுகள் உள்ளன.

## குறிப்புகள்

## மேற்கோள்கள்


## படத்தொகுப்பு

File: Samayapuram bojisvarar temple2.jpg
File: Samayapuram bojisvarar temple3.jpg
File: Samayapuram bojisvarar temple4.jpg
File: Samayapuram bojisvarar temple5.jpg
File: Samayapuram bojisvarar temple6.jpg
File: Samayapuram bojisvarar temple7.jpg
File: Samayapuram bojisvarar temple8.jpg


பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
சித்தரஞ்சன் லோகோமோடிவ் ஒர்க்ஸ்

**சித்தரஞ்சன் லோகோமோடிவ் ஒர்க்ஸ்** (**Chittaranjan Locomotive Works**) ( வங்கம்: চিত্তরঞ্জন লোকোমোটিভ ওয়ার্কস ) இந்திய அரசின் பொதுத்துறை நிறுவனம் ஆகும். இதன் தாய் நிறுவனம் இந்திய இரயில்வே ஆகும். 

மின் இரயில் எஞ்சின்களை உற்பத்தி செய்யும் இந்நிறுவனம், மேற்கு வங்காள மாநிலத்தின் மேற்கு வர்த்தமான் மாவட்டத் தலைமையிடமான ஆசான்சோல் நகரத்திற்கு அருகே அமைந்த *சலான்பூர்* நகர்புறத்தில் உள்ள *சித்தரஞ்சன்* எனுமிடத்தில் உள்ளது.  

 , 
## மேலோட்டம்

இந்திய இரயில்வே நிறுவனத்தால் 26 சனவரி 1950ல் துவக்கப்பட்ட இந்நிறுவனத்திற்கு, இந்திய விடுதலைப் போராட்டத் தலைவர் சித்தரஞ்சன் தாஸ்  நினைவாக சித்தரஞ்சன் லோகோமோடிவ் ஒர்க்ஸ் எனப் பெயரிடப்பட்டது. இந்நிறுவனத்திற்கு அருகில் உள்ள தொடருந்து நிலையத்திற்கு  சித்தரஞ்சன் இரயிவே நிலையம் எனப் பெயரிடப்பட்டுள்ளது.   

சித்தரஞ்சன் தொழிற்சாலை, அதன் 9,131 ஊழியர்களின் குடியிருப்புகள், 43 பள்ளிகள், 7 சந்தைகள், 200 படுக்கைகள் கொண்ட மருத்துவ மனை மற்றும் 8 சுகாதார நிலையங்கள் கொண்ட சித்தரஞ்சன் லோகோமோடிவ் ஒர்க்ஸ் 191 சதுர கிலோ மீட்டர் பரப்பளவு கொண்டது. 

26 சனவரி 1950ல் நீராவி இரயில் எஞ்சின்களை மட்டும் உற்பத்தி செய்த சித்தரஞ்சன் இரயில் எஞ்சின் தொழிற்சாலை, பின்னர் டீசல் இரயில் எஞ்சின்களையும்,1994 முதல் மின்சார இரயில் எஞ்சின்களையும் உற்பத்தி செய்கிறது.

இத்தொழிற்சாலைக்குத் தேவையான இரும்பு, நிலக்கரியை இந்திய உருக்கு ஆணையம் மற்றும் இந்தியா நிலக்கரி நிறுவனத்தின் துணை நிறுவனங்களிடமிருந்து பெற்றுக் கொள்கிறது. 

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்

## வெளி இணைப்புகள்
* Chittaranjan Locomotive Works (CLW) Company website

பகுப்பு:இந்திய அரசுத்துறை நிறுவனங்கள்
பகுப்பு:இந்திய இரயில்வே
*
மொசில்லா பொது உரிமம்

**மொசில்லா பொது உரிமம்** (Mozilla Public License) என்பது மொசில்லா நிறுவனத்தால் உருவாக்கப்பட்டு பேணப்படும்  உரிமம் ஆகும். இது கட்டற்ற, திறமூல உரிமத்தின் பண்புகளையும் கொண்டுள்ளது என்பது குறிப்பிட்ட தகுந்த செய்தியாகும். இது காப்புரிமை பெற்ற உரிமத்திற்கும், காப்புரிமையற்ற பொதுகள உரிமத்திற்கும் இடைபட்ட உரிமத்திற்கும் இடைபட்ட நிலையில் உள்ளது. ஆதலால், இது வணிக மென்பொருட்களுக்கும், வணிகமற்ற மென்பொருட்களுக்கும் இடையில் நிலவக்கூடிய மூலநிரலாளர்களை நடுநிலையாகப் பேணவல்லது என கருதப்படுகிறது.

## மேற்கோள்கள்

பகுப்பு:மென்பொருள் உரிமங்கள்
இரும்புத்திரை (2018 திரைப்படம்)

**இரும்புத்திரை** (Irumbu Thirai), என்பது 2018 ஆம் ஆண்டு வெளியான ஓர் தமிழ்த் திரைப்படமாகும். இப்படம் பி. எஸ். மித்ரன் இயக்கத்தில், விஷால் பிலிம் ஃபேக்டரி சார்பில் விஷாலின் நடிப்பு, தயாரிப்பில் வெளியான தமிழ்த்திரைப்படம் ஆகும். விஷால், சமந்தா, அர்ஜுன் ஆகியோர் முதன்மைப் பாத்திரங்களில் நடித்துள்ளனர்.  இப்படம் யுவன் சங்கர் ராஜாவின் இசையில், ஜார்ஜ் சி. வில்லியம்சின் ஒளிப்பதிவில், ரூபனின் படத்தொகுப்பில் படமாக்கப்பட்டது. இத்திரைப்படம் தெலுங்கில் அபிமன்யடு என் பெயரில் வெளியிடப்பட்டது. இப்படமானது 2018 மே 11 அன்று வெளியானது.

## நடிகர்கள்
* விஷால் - மேஜர் ஆர். கதிரவன்
*அர்ஜுன் - வெள்ளை டெவில்
* சமந்தா - டாக்டர் ரதி தேவி
* டெல்லி கணேஷ்
* ரோபோ சங்கர்
* வின்சென்ட் அசோகன்
* தர்சனா ராஜேந்திரன் - கதிரவன் தங்கை

## படப்பணிகள்
பி. எஸ். மித்ரன் அறிமுக இயக்குநராக இயக்கும் இரும்புத்திரை என்னும் இப்படத்தினை நடித்து, தயாரிப்பதாக 2016 ஆகத்தில் விஷால் முடிவு செய்தார். இப்படத்தில் சமந்தாவும் நடிக்க ஒப்பந்தமானார். திசம்பர் 12, 2017 இல், இரும்புத்திரை திரைப்படத்தின் புதிய சுவரொட்டியை விஷால் வெளியிட்டார். அச்சுவரொட்டியில் சனவரி 26-ஆம் நாளன்று இப்படம் வெளியிடப்படும் என்று அறிவிக்கப்பட்டுள்ளது. இப்படத்தில் விசால் இராணுவ மேஜராக நடித்துள்ளார்.

## இசை
இத்திரைப்படத்திற்கு யுவன் சங்கர் ராஜா  இசையமைத்துள்ளார்.

## சான்றுகள்

## வெளி இணைப்புகள்
*

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:விஷால் நடித்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:சமந்தா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
கைராட்ரான்

**கைராட்ரான்** (*Gyrotron*) என்பது நேர்கோட்டுப் பாதையில் செல்லும் கற்றைகளை உருவாக்கும் அதிக திறன் கொண்ட வெற்றிட குழாய் ஆகும். இது அதிக அதிர்வெண் கொண்ட மின்காந்த அலைகளை உருவாக்குகிறது. இவை ஒரு வலிமை வாய்ந்த காந்தப் புலத்திலுள்ள  இலத்திரன்கள் சுழற்சியலைவி ஒத்திசைவின் மூலம் உருவாக்குகிறது. இதன் வெளிவிடு அதிர்வெண் 20 முதல் 527 GHz வரை இருக்கும்,

நுண்ணலைகளின் அலைநீளத்திலிருந்து தெரா ஏர்ட்சு அலைநீளம் வரை உருவாக்கப் பயன்படுகிறது. இதன் வலு 10 கிலோ வாட் முதல் 1–2 மெகா வாட் வரை இருக்கும். துடிப்புப்பெற்ற (pulsed) அல்லது தொடர்ந்த அலைகளை கைராட்ரான் உருவாக்குகிறது.

## இயங்கும் விதம்

அதிக அதிர்வெண் கொண்ட மின் காந்த அலைகளை, வலிமை வாய்ந்த காந்தப்புலத்தைக் கொண்டு சுழற்சியலைவி ஒத்திசைவின் மூலம் உருவாக்கும் ஒரு கட்டற்ற இலத்திரன் மேசர் ஆகும்.

இக் கருவியால் மில்லி மீட்டர் அலைநீளம் கொண்ட கதிர்வீசலை உருவாக்க இயலும். வெற்றிட குழாய் மூலம் செயல்படும் குழிம காந்தலைப்பி மற்றும் கிளைசுட்ரான் போன்றவற்றில் ஒத்ததிர்-உட்குழிவு (resonant cavity) மூலம் அலைகள் உருவாக்கப்படுகின்றன. ஆனால் அதிர்வெண்ணை அதிகரிக்கும் போது ஒத்ததிர்-உட்குழிவின்அளவை குறைக்க வேண்டியுள்ளது. இது அவற்றின் செயல்பாட்டுத் திறனைக் குறைக்கிறது.

இலத்திரன் துப்பாக்கியில் வெப்பப்படுத்தப்பட்ட மின்னிழை இலத்திரன் கற்றைகளை வெளிவிடுகிறது. இவை அதிக மின்னழுத்தம் கொண்ட நேர் மின் வாயால் முடுக்கப்படுகிறது. ஒத்ததிர்-உட்குழிவு பகுதியிலுள்ள காந்தப்புலம் வழியாக அனுப்பப்படுகிறது.

மற்ற நுண்ணலை குழாய்களில் உள்ளது போல, வெளிவிடப்படும் மின் காந்த அலைகளின் ஆற்றல், இலத்திரன் கற்றைகளின் இயக்க ஆற்றலைப் பொறுத்தே அமைகிறது. இது நேர் மின்வாயின் மின்னழுத்தத்தைப் பொறுத்தது. ஒத்ததிர்-உட்குழிவு பகுதியில் காந்தப்புலத்தின் வலிமை அதிகரிக்கும் போது, இலத்திரன்கள் அழுத்தப்படுகின்றன அதனால் அவற்றின் நீளப்போக்கு திசைவேகம் (longitudinal drift velocity), குறுக்கு சுழல்தட திசை வேகமாக (transverse orbital velocity) மாற்றப்படுகிறது. இலத்திரன்களின் சுழல்தட திசைவேகம், நேர்கோட்டு திசைவேகத்தை விட 1.5 முதல் 2 மடங்கு அதிகமாகும். ஒத்ததிர்-உட்குழிவு பகுதியில் நிலை அலைகள் உருவாவதால், இலத்திரன்கள் திரட்டப்படுகின்றன. சீரெளியைப் போன்ற ஓருங்கல் கதிர்வீச்சு (coherent radiation) உருவாக்கப்படுகிறது. 
   
கைராட்ரானில் இலத்திரனின் வேகம் ஒப்புமைசார்ந்தது (relativistic). ஆனால் கட்டற்ற இலத்திரன் சீரொளி காட்டிலும் குறைவான ஒப்புமைசார்பையே கொண்டுள்ளது.

## பயன்பாடு
கைராட்ரான், தொழிற்சாலைகளிலும் மற்றும் உயர் வெப்ப தொழினுட்பம் தேவைப்படும் இடங்களிலும் பயன்படுத்தப்படுகிறது. எடுத்துக்காட்டாக அணுக்கரு இணைவு மூலம் கைராட்ரான்கள் பிளாசுமாவை சோதனையிட பயன்படுகிறது. பீங்கான் மற்றும் கண்ணாடி பொருட்களையும் உருவாக்கப் பயன்படுகிறது.

## மேலும் பார்க்க
* குழிம காந்தலைப்பி
* சுழற்சியலைவி
* டோகாமாக்
* டெராகெர்ட்சு கதிரியக்கம்

## மேற்கோள்கள்

## வெளியிணைப்புகள்
* Gyrotron
* 

பகுப்பு:துகள் முடுக்கிகள்
பகுப்பு:அணு இயற்பியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கின்க்செம்

**கின்க்செம் (Kincsem** (; அங்கேரிய மொழியில் "என் விலைமதிப்பற்ற" அல்லது "என் பொக்கிசம்" என்று பொருள் ( 17, மார்ச் 1874 –  17, மார்ச் 1887) என்பது  54 பந்தயங்களை வென்ற, மிகவும் வெற்றிகரமான பந்தையக் குதிரை ஆகும். இந்தப் பெண் குதிரையானது அங்கேரியின் கிஸ்பெர் நகரில் 1874 ஆண்டு பிறந்தது.. இக்குதிரை அங்கேரியில்  தேசிய அடையாளமாகவும், உலகின் மற்ற பகுதிகளிலும் மதிக்கப்படுகிறது. இக்குதிரை நான்கு பருவங்களில்  பெண் மற்றும் ஆண் என இரு பால் குதிரைகளையும் எதிர்த்து ஐரோப்பா முழுவதும் பல்வேறு பந்தயங்களில்  போட்டியிட்டு வெற்றி பெற்றது.

## குடிவழி
கின்க்செமின் தந்தைக் குதிரை கம்பஸ்கேன் என்ற ஆண் குதிரை ஆகும். இதை இங்கிலாந்து மகாராணி விக்டோரியா வளர்த்துவந்தார். அந்தக் குதிரை ஹங்கேரிக்கு 1873 இல் விற்கப்பட்டது. கம்பேஸ்கேனுக்கும் ஒரு பெண் குதிரைக்கும் 1874 இல் பிறந்த குதிரைக் குட்டிதான், கின்க்செம்.

## பந்தைய வாழ்க்கை
இடது|thumb|200x200px|<center>புடாபெஸ்டில் உள்ள கின்க்செம் பூங்காவில் அமைக்கப்பட்டுள்ள கின்க்செம்மின் முழு உருவச்சிலை</center>
கின்க்செம் தனது இரண்டாவது வயதில் 1876 இல் முதன்முறையாகப் பந்தயத்தில் கலந்து கொண்டது. அதே ஆண்டில் ஜெர்மனியிலும் ஆஸ்திரியாவிலும் வெவ்வேறு இடங்களில் நடந்த பத்து பந்தயங்களிலும் கின்க்செம் முதலிடம் பிடித்து, மக்களின் மனத்தை வென்றது.
இது தன் வாழ்நாளில் 54 பந்தயங்களில் வெற்றி பெற்றிருக்கிறது. அந்தச் சாதனை இதுவரை எந்தக் குதிரையாலும் முறியடிக்கப்படவில்லை.

## மேற்கோள்கள்

## வெளி இணைப்புகள்
* History from Thoroughbred Heritage
* Kincsem Equestrian Park, Tápiószentmárton 
* Kincsem Museum in the Kincsem Equestrian Park 
* Complete list of 54 races

பகுப்பு:குதிரைகள்
பகுப்பு:பிரபலமான விலங்குகள்
மாரங்கோ (குதிரை)

thumb| ஜாக்-லூயி டேவிட்டால் வரையப்பட்ட ஆல்ப்சை கடக்கும் நெப்போலியன் ஓவியம். ஓவியத்தில் வரையப்பட்ட குதிரை மாரங்கோ என்று நம்பப்படுகிறது.
thumb|2011 நவம்பரில் மாரங்கோவின் எலும்புக்கூடுத் தோற்றம்
**மாரங்கோ (Marengo** (c. 1793–1831) என்பது  நெப்போலியனின் புகழ்பெற்றக் குதிரை ஆகும்.  புகழ்பெற்ற போரான மவுண்ட் மரேங்கோ போரின் வெற்றிக்குப் பின்னர், நெப்போலியன், தான் உபயோகித்த, தனக்குச் சிறப்பாக ஒத்துழைப்பு கொடுத்த  குதிரைக்கு மாரங்கோ என்று பெயர் வைத்து கவுரவித்தார். இக்குதிரை பலமுறை நெப்போலியனின் உயிரைக் காத்ததாக கூறப்படுகிறது. மார்கோங்கோ பிரான்சிற்கு 1799 ஆம் ஆண்டில் ஆறு வயதில் எகிப்தில் இருந்து இறக்குமதி செய்யப்பட்ட ஒரு அரேபியக் குதிரை ஆகும், இந்த சாம்பல் நிறத்திலான கம்பீரமான குதிரை  சிறியதாக இருந்தாலும்  (57 அங்குலம், 145 செ.மீ)  அது நம்பகமானதாகவும், துணிவானதாகவும் இருந்தது.

## வாழ்க்கை
மாரங்கோ தனது வாழ்நாளில் எட்டு முறை காயமடைந்தது. இது ஆஸ்திரியாவுடனான போர், ஜீனா ஆஸ்ட்ரி போர், வாக்ராம் போர்,  வாட்டர்லூ போர் போன்ற போர்களில் பேரரசரை சுமந்து சென்றது. இக்குதிரை அடிக்கடி வால்டோலிடிலிருந்து பர்ஸோஸ் வரை 80 மைல் தொலைவுக்கு  நெப்போலியன் பயணிக்க அடிக்கடி பயன்படுத்தப்பட்டது, இத்தொலைவை பெரும்பாலும் ஐந்து மணிநேரங்களில் கடந்துள்ளது. நெப்போலியன் தன் உபயோகத்துக்கு 52 குதிரைகளை வைத்திருந்தார். பலமுறை நெப்போலியனின் உயிரைக் காப்பாற்றிய மாரங்கோ, உருசியாவின் கடும் குளிரிலும் தளராமல்  1812 இல் அவரைச் சுமந்து சென்ற இது மாஸ்கோவில் இருந்து பின்வாங்கிச் செல்லவும் பயன்படுத்திப்பட்டது. நெப்போலியன் வீழ்ந்த வாட்டர்லூ யுத்தத்திலும் மாரங்கோ பங்கேற்றது. நெப்போலியனின் தோல்விக்குப் பிறகு, மாரங்கோவை இங்கிலாந்தின் வில்லியம் பீட்டர் என்பவர் பிடித்துச் சென்றார்.

ஐக்கிய இராச்சியத்துக்குக் கொண்டு சென்ற  வில்லியம் பீட்டர் இக்குதிரையை இன்னொரு தளபதிக்கு விற்றார்.  38 வயதில் இறந்துபோன மாரங்கோவின் எலும்புக்கூடு, லண்டன் தேசிய ராணுவ அருங்காட்சியகத்தில் இன்றும் பாதுகாக்கப்பட்டுவருகிறது.

## மேற்கோள்கள்

## வெளி இணைப்புகள்
* The Myth of Napoleon's Horse Jill, Duchess of Hamilton
* The skeleton of Marengo

பகுப்பு:குதிரைப்படை
பகுப்பு:போர்க்குதிரைகள்
இரிடியம் எக்சாபுளோரைடு

**இரிடியம் எக்சாபுளோரைடு** *(Iridium hexafluoride)* என்பது IrF6  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரிடியமும் புளோரினும் சேர்ந்து உருவாகும் இச்சேர்மத்தை இரிடியம்(VI) புளோரைடு என்ற பெயராலும் அழைப்பார்கள். அறியப்பட்டுள்ள பதினேழு இரும எக்சாபுளோரைடுகளில் இதுவும் ஒரு இரும எக்சாபுளோரைடு ஆகும். +6. என்ற ஆக்சிசனேற்ற நிலையில் இரிடியம் காணப்படும் ஒரே சேர்மம் இரிடியம் எக்சாபுளோரைடு ஆகும். 

## தயாரிப்பு

இரிடியம் உலோகத்துடன் அதிக அளவு தனிமநிலை புளோரினுடன் சேர்த்து 300 ° செல்சியசு வெப்பநிலையில் நேரடியாக வினைபுரியச் செய்து இரிடியம் எக்சாபுளோரைடு  தயாரிக்கிறார்கள். எனினு இரிடியம் எக்சாபுளோரைடு  வெப்பச்சிதைவு அடையும் என்பதால் பிரிகையடைதலைத் தவிர்க்க வாயுக்கலவையிலிருந்து உறையவைத்து பிரிக்கவேண்டும். 
Ir + 3 F2 → IrF6

## பண்புகள்

மஞ்சள் நிற படிகத் திண்மமாகக் காணப்படும் இரிடியம் எக்சாபுளோரைடின் உருகுநிலை  44 °செல்சியசு வெப்பநிலை, மற்றும் கொதிநிலை 53.6 ° செல்சியசு வெப்பநிலை என மதிப்பிடப்பட்டுள்ளது. - 140 ° செல்சியசு வெப்பநிலையில் இச்சேர்மத்தின் திண்மக் கட்டமைப்பு செஞ்சாய்சதுரம் மற்றும் இடக்குழு Pnma என்றும் கூறப்படுகிறது. மேலும் a = 9.411 Å, b = 8.547 Å, மற்றும் c = 4.952 Å என்பன அணிக்கோவை அளபுருக்கள் ஆகும். ஒவ்வோர் அலகு செல்லுக்கும் நான்கு வெவ்வேறான வாய்ப்பாட்டு அலகுகள் வீதம் அமைந்து 5.11 கி•செ.மீ3 என்ற அடர்த்தியை சேர்மத்திற்குக் கொடுக்கிறது.   

இரிடியம் எக்சாபுளோரைடு  (Oh) இடக்குழுவுடன் எண்முக மூலக்கூற்று வடிவியல் அமைப்பில் அமைந்துள்ளது. Ir–F பிணைப்பின் நீளம் 1.833  Å. ஆகவும் உள்ளது.

## மேற்கோள்கள்



## வெளி இணைப்புகள்
* Iridium hexafluoride at webelements.com.

பகுப்பு:இரிடியம் சேர்மங்கள்
பகுப்பு:புளோரைடுகள்
பகுப்பு:அறுபுளோரைடுகள்
பகுப்பு:உலோக ஆலைடுகள்
பகுப்பு:எண்முக சேர்மங்கள்
பகுப்பு:பிளாட்டினம் குழு ஆலைடுகள்
பாகுபாடுகள் ஒழிப்பு நாள்

**பாகுபாடுகள் ஒழிப்பு நாள்** (**Zero Discrimination Day**)  என்பது ஐநா மற்றும் பிற சர்வதேச அமைப்புகளால் கொண்டாடப்படும் ஒரு சிறப்பு நாள் ஆகும். உலக நாடுகளில் சட்டத்திலும்,  நடைமுறையிலும்  மனித சமுதாயத்தில் தொடர்கிற பாகுபாடுகளுக்கு முற்றுப்புள்ளி வைக்க அறைகூவல் விடுக்கும் நாளாக இது உள்ளது.  இந்த நாள் 2014 மார்ச் 1 அன்று முதன்முதலில் கொண்டாடப்பட்டது. இதை   பெய்ஜிங்கில் ஒரு முக்கிய நிகழ்வுடன் அந்த ஆண்டு பிப்ரவரி மாதம் 27 ஆம் தேதி ஐநா எய்ட்ஸ் விழிப்புணர்வு/கட்டுப்பாடு அமைப்பின் (யுனெய்ட்ஸ்) நிறைவேற்று இயக்குனரான மைக்கேல் சிடிப் என்பவரால் தொடங்கப்பட்டது.

2017  ஆண்டிற்கான  பிரகடனத்தில், “பாகுபாடுகளுக்கு எதிராகத் தொடர்ந்து குரல் எழுப்புவோம்” என்ற கருப்பொருள் யுனெய்ட்சால் மையப்படுத்தப்பட்டிருந்தது.
2018 ஆண்டிற்கான கருப்பொருள் அறிவிக்கப்படவில்லை. மாறாக, கேள்விகளில் கோடிட்ட இடங்களே கொடுக்கப்பட்டிருந்தன. “உங்களுக்கு …….வர், ……. ஆக இருந்தால் என்ன, அதற்காக அவரை ஒதுக்குவீர்களா” என்ற கேள்வி முன்வைக்கப்படுகிறது.

தொடக்கத்தில், எய்ட்ஸ் / எச்ஐவி பாதிப்புள்ளவர்கள் புறக்கணிக்கப்படுவதற்கும் அவர்களின் திறன் வெளிப்பாட்டு வாய்ப்புகள் மறுக்கப்படுவதற்கும் முடிவுகட்டும் இயக்கங்கள், நடவடிக்கைகள் ஆகியவைதான் இந்த நாளின் இலக்குகளாக யுனெய்ட்சால் அறிவிக்கப்பட்டிருந்தன. தற்போது, எல்லா வகையிலும் உலக மனித சமுதாயத்தில் தொடர்கிற பாகுபாடுகளுக்கு முற்றுப்புள்ளி வைக்க உந்தும் நாளாகவும் இது முன்வைக்கப்படுகிறது.

இந்தியாவில் பரப்புரையாளர்கள், பாகுபாடு காண்பிக்கும் சட்டங்களுக்கு எதிராக பேசுவதற்கு இந்த சந்தர்ப்பத்தை பயன்படுத்துகின்றனர், குறிப்பாக இந்திய தண்டனைச் சட்டம், 377 ஆவது பிரிவு, ஓரினச்சேர்க்கையை குற்றம் என்கிறது.

2015 ஆம் ஆண்டில், கலிஃபோர்னியாவில் உள்ள ஆர்மீனிய அமெரிக்கர்கள், இந்த நாளன்று, ஆர்மீனிய இனப்படுகொலைகளை நினைவு கூர்ந்தனர்.

## மேற்கோள்கள்

பகுப்பு:மார்ச் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
மெர்க்குரி (திரைப்படம்)

**மெர்க்குரி** (Mercury), கார்த்திக் சுப்புராஜின் இயக்கத்திலும் அவரின்  தயாரிப்பிலும் 2018 ஏப்பிரல் 13ம் திகதி வெளியான ஒரு ஆவி திரில்லர் திரைப்படமாகும். இப்படத்தில் பிரபுதேவா, சனந்த், தீபக் பரமேஷ், அனிஷ் பத்மன், ரம்யா நம்பீசன் ஆகியோர் முதன்மைப் பாத்திரங்களில் நடித்துள்ளனர். இப்படத்திற்கு சந்தோஷ்நாராயணன்  பின்னணி இசையை அமைத்துள்ளார், திருவின் ஒளிப்பதிவில், விவேக் அர்சன் படத்தொகுப்பில் படமாக்கப்பட்டுள்ளது. இத்திரைப்படம் ஒரு **மௌன திரைப்படம்**  என முதலில் கூறப்பட்டது. ஆனால் இப்படத்தில் பல வசனங்களும்,  இசைகளும் உள்ளன.
## நடிகர்கள்
* பிரபுதேவா - கண் தெரியாத நபர் (மெர்க்குரியால் பாதிக்கப்பட்டவர்)
*சனந்த்
*தீபக் பரமேஷ்
*அனிஷ் பத்மன்
*ரம்யா நம்பீசன் - பிரபுதேவாவின் மனைவி (சிறப்புத் தோற்றம்)

## படப்பணிகள்
கார்த்திக் சுப்புராஜின் இறைவி படத்திற்கு பின் அவர் பிரபுதேவாவுடன் ஒரு திரைப்படம் இயக்கவுள்ளதாக 2017ல் கூறினார். அதன்படி இத்திரைப்படம் இந்தியாவில் மலைப் பகுதிகளில் பெரும்பாலும் படமாக்கப்பட்டுள்ளது.

இத்திரைப்படத்தில் ஆரேழு பேர்தான் நடித்திருப்பதாகவும், இப்படம் ஒரு மாறுபட்ட முயற்சி என்றும் கார்த்திக் சுப்புராஜ் கூறியுள்ளார்.

இத்திரைப்படத்தில் பிரபுதேவா எதிர்மறை பாத்திரத்தில் நடித்துள்ளதாகவும் கூறியுள்ளார்.

## இசை
இத்திரைப்படத்திற்கு சந்தோஷ் நாராயணன் பின்னணி இசையமைத்துள்ளார். இப்படத்தில் இசையமைப்பளர் மிதூன் *The Mercury Song எனும்* பாடலுக்கு இசையமைத்துள்ளார். இப்பாடலை  ஹரிசரண் பாடியுள்ளார். இப்படத்தில் ஒரேயொரு  பாடல் மட்டுமே உள்ளது.

## சான்றுகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:உரையாடல் இல்லாத் திரைப்படங்கள்
இரிடியம் உலாவி

**இரிடியம் உலாவி** (Iridium Browser) என்பது கட்டற்ற மென்பொருட்களால் உருவாக்கப்பட்ட இணைய உலாவிகளில் ஒன்றாகும். இது குரோமியம் உலாவி அடித்தளங்களையும், இன்னும் பிற புதிய நுட்பங்களையும் கொண்டு உருவாக்கப்பட்டுள்ளது. கூகுள் குரோம் தனிநபர் தகவல்களை அதிகம் திரட்டுவதால், அதைத் தவிர்க்க, அதன் நுட்பங்களைத் தன்னகத்தே உடைய, ஒரு இணைய உலாவி இல்லை என்ற குறையைத் தீர்க்கவும், இந்த உலாவி உருவாக்கப்பட்டுள்ளதாக, உரைக்கப்படுகிறது.இது ஒரு பன்னியக்குதள மென்பொருள் ஆகும். டெபியன், மாக், வின்டோசு, ஓபன் சுசி(opensuse), பெடரோ, ஆர்எச்இல்(RHEL) போன்ற இயக்குதளங்களுக்கென தனித்தனி பொதிகளைப் பதிவிறக்கிம் செய்து கொள்ளலாம்.கூகுள் குரோமின் நீட்சிகளை இதனுள்ளும் நிறுவிக் கொள்ளலாம்.

## மேற்கோள்கள்

பகுப்பு:உலாவிகள்
பகுப்பு:கட்டற்ற மென்பொருட்கள்
இரிடியம் டெட்ராகுளோரைடு

**இரிடியம் டெட்ராகுளோரைடு** *(Iridium tetrachloride)* என்பது (Cl4Ir) என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரும்பாலும் இச்சேர்மம் IrCl4(H2O)n என்ற பொது வாய்ப்பாட்டில் குறிக்கப்படுகிறது. படிகவடிவமற்ற திண்மமாக அடர் பழுப்பு நிறத்துடன் நீரில் கரையக்கூடியதாக இச்சேர்மம் காணப்படுகிறது. அமோனியம் எக்சாகுளோரோ இரிடேட்டு ((NH4)2IrCl6) என்ற சேர்மம் இரிடியம் டெட்ராகுளோரைடின் நன்கு வரையறுக்கப்பட்ட ஒரு வழிப்பொருளாகக் கருதப்படுகிறது. வளையயெக்சனோன்களின் இடமாற்ற ஐதரசனேற்றத்திற்கு உதவும் என்பெசுட்டு வினையூக்கி போன்ற வினையூக்கிகள் தயாரிக்க இச்சேர்மத்தைப் பயன்படுத்துகின்றனர்.

## மேற்கோள்கள்

பகுப்பு:இரிடியம் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
வர்த்தமான்

**வர்த்தமான்** அல்லது **பர்த்தமான்** (**Bardhaman**) (Pron: ˈbɑ:dəˌmən) இந்தியாவின் மேற்கு வங்காள மாநிலத்தின் மேற்கில் உள்ள, கிழக்கு வர்த்தமான் மாவட்டத்தின் தலைமையிட நகரம் மற்றும் நகராட்சி ஆகும்.
 
இப்பகுதியில் சமயப் பிரச்சாரங்களை மேற்கொண்ட சமண சமயத்தின் 24ஆவது தீர்த்தங்கரர் வர்த்தமான மகாவீரரை சிறப்பிக்கும் பொருட்டு, இந்நகரத்திற்கு  வர்த்தமான்  எனப் பெயரிடப்பட்டது. வர்த்தமான் என்பதற்கு செழிப்புடன் கூடிய வளமான பகுதி எனப் பொருளாகும்.

## புவியியல்
வர்த்தமான் நகரம், கொல்கத்தாவிற்கு வடமேற்கே பெரும் தலைநெடுஞ்சாலை வழியாக 100 கி.மீ. தொலைவிலும் உள்ளது. இந்நகரத்தின் வழியாக தாமோதர் நதி மற்றும் கங்கை ஆறுகள் பாய்கிறது.

## மக்கள் தொகையியல்
2011ம் ஆண்டின் மக்கட்தொகை கணக்கெடுப்பின் படி, வர்த்தமான் நகரத்தின் மொத்த மக்கள் தொகை 346,639  ஆகும். அதில் 176,391  ஆண்கள் ஆகவும், பெண்கள் 170,248 ஆகவும் உள்ளனர். எழுத்தறிவு படைத்தவர்கள் 280,160 (87.84 %) ஆக உள்ளனர். பாலின விகிதம் ஆயிரம் ஆண்களுக்கு 965 பெண்கள வீதத்தில் உள்ளது. ஆறு வயதிற்குட்பட்டவர்களின் எண்ணிக்கை 27,705 ஆகவுள்ளது. மக்கள் தொகையில் இந்துக்கள் 83.42 % ஆகவும், இசுலாமியர்கள் 14.88 % ஆகவும், மற்றவர்கள் 1.70% ஆகவும் உள்ளனர். வங்காள மொழி மற்றும் ஆங்கிலம் பயிலப்படுகிறது.

## போக்குவரத்து

### சாலைப் போக்குவரத்து
வர்த்தமான் நகரத்தின் வழியாக பெரும் தலைநெடுஞ்சாலை செல்கிறது.
வர்த்தமான் நகரத்திற்கு அருகில் தேசிய நெடுஞ்சாலை எண் 19 (பழைய எண் 2) செல்கிறது.

#### தொடருந்துகள்
ஹவுரா - தில்லி  செல்லும்  அனைத்து தொடருந்துகள் வர்த்தமான் தொடருந்து நிலையம் வழியாக நின்று செல்கிறது. எட்டு நடைமேடைகள் கொண்ட வர்த்தமான் தொடருந்து நிலையம் வழியாக நாள் ஒன்றுக்கு 188  தொடருந்துகள் நின்று செல்கிறது.

## கல்வி
* வர்த்தமான் பல்கலைக்கழகம் 
* வர்த்தமான் கலை மற்றும் வடிவமைப்புக் கல்லூரி 
* வர்த்தமான் ஹோமியோபதி மருத்துவக் கல்லூரி 
* வர்த்தமான் மருத்துவம் & வாழ்க்கை அறிவியல் கல்லூரி 
* வர்த்தமான் மருத்துவக் கல்லூரி 
* வர்த்தமான் மன்னர் கல்லூரி
* வர்த்தமான் சைபர் ஆய்வு மற்றும் பயிற்சி நிறுவனம்
* மன்னர் விஜய் சந்த் பொறியியல் & தொழில்நுட்ப பாலிடெக்னிக் கல்லூரி
* மகாராஜ் உதய் சந்த் மகளிர் கல்லூரி 
* பர்த்தமான் பல்கலைக்கழக தொழில் நுட்ப நிறுவனம்
* பர்த்தமான் பல்கலைக்கழக சட்டக் கல்லூரி 
* பர்த்தமான் விவேகானந்தா மகாவித்தியாலயம் 
* புனித சேவியர் கல்லூரி, பர்த்தமான்
## முக்கியத் தலங்கள்

Image:Sarbamangala temple.jpg|சர்வமங்கள கோயில் 
Image:108 shiv temple.jpg|சிவன் கோயில்  
Image:Golapbag.jpg|அவ்வா மகால் 
File:Meghnad Saha Planetarium.jpg| மேகநாத சாஃகா கோளரங்கம்
Image:Damodar River.jpg|தாமோதர் நதி
Image:Curzon Gate.jpg|கர்சன் கேட் 
Image:Burdwan Palace.jpg|பர்த்தவான் அரண்மனை 
Image:Science centre bardhaman.jpg|அறிவியல் மையம் 
File:Maa Kankaleshwari at her temple.jpg| கங்காளேஸ்வரி கோயில்
File:Damodareshwar Shiva Temple, Burdwan.jpg|தாமோதரேஸ்வர் சிவன் கோயில்
File:Barddhaman Junction.jpg|பர்த்தமான் தொடருந்து நிலையம்



## தட்பவெப்பம்

## இதனையும் காண்க
* கிழக்கு வர்த்தமான் மாவட்டம்
* மேற்கு வர்த்தமான் மாவட்டம்
* ஆசான்சோல்

## மேற்கோள்கள்

## வெளி இணைப்புகள்

* ''Burdwan Town'', The Imperial Gazetteer of India, 1909, v. 9, p. 102.
* Official website of Bardhaman District
* Official website of MGNREGS Cell, Bardhaman District 
* Bardhaman Utsav (Annual cultural programme of Bardhaman)
* Bardhaman Municipality
* Bardhaman darshan (பர்த்துவான் சுற்றுலா இணையத்தளம்)

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
எம். ஜி. ஆர். அண்ணா திராவிட முன்னேற்றக் கழகம்

**எம். ஜி. ஆர். அண்ணா திராவிட முன்னேற்றக் கழகம்** (*M.G.R. Anna Dravida Munnetra Kazhagam*) என்பது அண்ணா திராவிட முன்னேற்றக் கழகத்தில் இருந்து பிரிந்து வந்தவர்களால் துவக்கப்பட்ட ஒரு அரசியல் கட்சியாகும். இந்தக் கட்சி தேசிய ஜனநாயகக் கூட்டணியின் ஒரு பகுதியாக இருந்தது. மேலும் அடல் பிகாரி வாச்பாய்யின் தலைமையிலான மத்திய அரசாங்கத்தில் பங்கு பெற்றது. இது சு. திருநாவுக்கரசர் தலைமையில் இயங்கிய கட்சி ஆகும்.

தமிழ்நாடு சட்டமன்றத் தேர்தல், 2001 இல் எம். ஜி. ஆர். அண்ணா திராவிட முன்னேற்றக் கழகம் மூன்று வேட்பாளர்களை நிறுத்தியது. அத்தேர்தலில் இந்தக் கட்சி 1,29,474 வாக்குகளைப் பெற்றது.

2002 ஆம் ஆண்டு எம்.ஜி.ஆர். அண்ணா திராவிட முன்னேற்றக் கழகமானது பாரதிய ஜனதா கட்சியுடன் இணைந்தது.

## தேர்தல் வரலாறு

## வெளி இணைப்புகள்
* EC report of elections

பகுப்பு:தமிழ்நாட்டில் இல்லாதுபோன அரசியல் கட்சிகள்
இரிடியம்(IV) புளோரைடு

**இரிடியம்(IV) புளோரைடு** *(Iridium(IV) fluoride)* என்பது IrF4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரிடியம் மற்றும் புளோரின் தனிமங்கள் சேர்ந்து உருவாகும் இச்சேர்மம் அடர் பழுப்பு நிறத்தில் திண்மமாகக் காணப்படுகிறது . 1965 ஆம் ஆண்டுக்கு முன் இரிடியம்(IV) புளோரைடு தொடர்புடைய விளக்கங்கள் IrF5 சேர்மத்தைக் குறித்து விளக்குவது போலவே தோன்றுகின்றன . கருப்பு இரிடியத்தை , IrF5   உடன் சேர்த்து அல்லது நீர்த்த ஐதரசன் புளோரைடிலுள்ள ஐதரசன் வாயுவுடன் சேர்த்து ஒடுக்க வினைக்கு உட்படுத்தி   இரிடியம்(IV) புளோரைடு திண்மத்தைத் தயாரிக்கிறார்கள். முப்பரிமான அணிக்கோவை படிகக் கட்டமைப்பில் உள்ள ஒரு உலோகடெட்ராபுளோரைடுக்கு இதுவே முதலாவது உதாரணமாகும். இதே கட்டமைப்பில் உள்ள டெட்ராபுளோரைடுகளாக RhF4, PdF4 மற்றும்  PtF4 போன்ற சேர்மங்கள் அடுத்தடுத்து கண்டறியப்பட்டன .  எண்முக வடிவில் ஆறு ஒருங்கிணைவுகள் கொண்ட இரிடியம் இக்கட்டமைப்பில் உள்ளது. எண்முக இரிடியத்தின் இரண்டு விளிம்புகள் பகிர்ந்து கொள்ளப்பட்டும், இரண்டு புளோரின் அணுக்கள் பகிர்ந்து கொள்ளப்படாமலும் ஒன்றுடன் ஒன்றாக ஒரே பக்கத்தில் அமைந்துள்ளன .    
## மேற்கோள்கள்

பகுப்பு:இரிடியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:பிளாட்டினம் குழு ஆலைடுகள்
சக்கரவர்த்தி அசோகர் (தொலைக்காட்சித் தொடர்)

**சக்கரவர்த்தி அசோகர்** என்பது கலர்ஸ் தமிழ் தொலைக்காட்சியில் ஒளிபரப்பான ஒரு வரலாற்றுத் தொடர் ஆகும். இது கலர்ஸ் தொலைக்காட்சியில் பெப்ரவரி 2, 2015 முதல் அக்டோபர் 7, 2016 வரை திங்கள் முதல் வெள்ளி வரை 'சக்கரவர்த்தின் அசோக் சாம்ராட்' என்ற பெயரில் ஒளிபரப்பாகி 442 அத்தியாங்களுடன் நிறைவு பெற்ற இந்தித் தொடரின் தமிழாக்கம் ஆகும். 

இது மவுரிய வம்சத்தின் மூன்றாவது பேரரசரான அசோகரின் வாழ்க்கையை  அடிப்படையாகக் கொண்டுள்ளது. சித்தார்த் நிகம் என்பவர் இளம்வயது அசோகராக இத்தொடரில் நடித்துள்ளார்.

## மேற்கோள்கள்


## வெளி இணைப்புகள்
*
*

பகுப்பு:கலர்ஸ் தொலைக்காட்சி நிகழ்ச்சிகள்‎
பகுப்பு:கலர்ஸ் தமிழ் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2015 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:இந்திய வரலாற்றுத் தொலைக்காட்சி நாடகங்கள்
பகுப்பு:2016 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
து.கிருஷ்ணாபுரம்

**து. கிருஷ்ணாபுரம்** (*T.Krishnapuram*) இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் பேரையூர் வட்டத்திலிருக்கும் ஒரு கிராமம் ஆகும். இது மேற்குத் தொடா்ச்சி மலைப்பகுதி சதுரகிாி மலை அடிவாரத்தில் அமைந்துள்ளது. சதுரகிரி மலை வாழைத்தோப்பு வழியாக செல்ல உசிலம்பட்டியிலிருந்து து. கிருஷ்ணாபுரம் வழியாக தான் செல்ல வேண்டும். 

## கோவில்கள்
இங்கு ஆதி சக்தி மகாமாாியம்மன் கோவில் சிறப்பு வாய்ந்தது.

## மேற்கோள்கள்

பகுப்பு:மதுரை மாவட்டத்திலுள்ள கிராமங்கள்
ஜார்கிராம் மாவட்டம்

**ஜார்கிராம் மாவட்டம்** (**Jhargram district**) (வங்காளம்: ঝাড়গ্রাম জেলা) இந்தியாவின் மேற்கு வங்காள மாநிலத்தின் வர்த்தமான் கோட்டத்தில் உள்ளது. மேற்கு வங்காள மாநிலத்தின் 23  மாவட்டங்களில்  ஒன்றாகும்.  இதன் தெற்கில்  சுவர்ணரேகா ஆறு பாய்கிது.
இதன் நிர்வாகத் தலைமையிட நகரம் ஜார்கிராம் ஆகும்.

## நிறுவப்பட்ட நாள்
மேற்கு மிட்னாபூர் மாவட்டத்தின் தென்மேற்குப் பகுதிகளைப் பிரித்து, 4 ஏப்ரல் 2017 அன்று, மேற்கு வங்காளத்தின் 23வது மாவட்டமாக ஜார்கிராம் மாவட்டம் நிறுவப்பட்டது. இம்மாவட்டத்தின் தலைமையிட நகரம் **ஜார்கிராம்** ஆகும்.

## புவியியல்
சோட்டா நாக்பூர் மேட்டு நிலத்தின் அடிவாரப் பகுதியில் கற்களும்,  மண்ணும் கொண்ட வளமற்றப் பகுதியில் ஜார்கிராம் மாவட்டம் உள்ளது.

## மக்கள் தொகையியல்
3,037.64 சதுர கிலோ மீட்டர் பரப்பளவு கொண்ட ஜார்கிராம் மாவட்டத்தின், 2011ம் ஆண்டின் மக்கள் தொகை கணக்கெடுப்பின் படி, மக்கள் தொகை 11,36,548 ஆக உள்ளது. இம்மாவட்டத்தின் மொத்த மக்கள் தொகையில் 96.52%  மக்கள் கிராமப்புறங்களிலும், 3.48% மக்கள் கிராமப்புறங்களில் வாழ்கின்றனர்.

ஜார்கிராம் மாவட்டத்தின் மொத்த மக்கள் தொகையில் 20.11% பட்டியல் சமூகத்தினரும், 29.37% பட்டியல் பழங்குடி மக்களும் வாழ்கின்றனர்.

## மாவட்ட நிர்வாகம்
*ஜார்கிராம்* உட்கோட்டத்தை மட்டுமே கொண்ட ஜார்கிராம் மாவட்டத்தில் ஜார்கிராம் நகராட்சி, பின்பூர்;I, பின்பூர்;II,  ஜாம்போனி, ஜார்கிராம், கோபிவல்லபபூர்;I,  கோபிவல்லபபூர்;II,  நயாகிராம் மற்றும் சங்க்ரயில் என  8 ஊராட்சி ஒன்றியங்களும்  2513 கிராமங்களும், 79 கிராமப் பஞ்சாயத்துகளும் கொண்டது. இம்மாவட்டத்தின் ஒரே நகரமான ஜார்கிராம், ஒரு நகராட்சியாகும்.

## போக்குவரத்து

### தொடருந்துகள்
கரக்பூர்-  ஜம்சேத்பூர்  - ஆசான்சோல்  இருப்புப் பாதை வழித்தடத்தில் *ஜார்கிராம்* தொடருந்து நிலையம் அமைந்துள்ளது.  ஹவுரா - நாக்பூர் - மும்பை செல்லும் தொடருந்துகள் ஜார்கிராம் தொடருந்து நிலையம் வழியாகச் செல்கிறது. ஜார்கிராம் தொடருந்து நிலையம் ஹவுரா/கொல்கத்தா (155&nbsp;km),  கரக்பூர் (39&nbsp;km), ஆசான்சோல், டாடா நகர் (96&nbsp;km),  ராஞ்சி, தன்பாத், ரூர்கேலா, புவனேஸ்வர், புரி, கட்டக், பிலாய், தில்லி மற்றும் மும்பை நகரங்ளுடன் இணைக்கிறது.

### சாலைகள்
ஆசியான் நெடுஞ்சாலை எண் 46 ஜார்கிராம் நகரத்தின் வழியாகச் செல்கிறது. மேலும் தேசிய நெடுஞ்சாலை எண் 6 மற்றும் மாநில நெடுஞ்சாலை எண் 9 மற்றும் 5, ஜார்கிராம் நகரத்துடன் மிட்னாப்பூர், கரக்பூர், துர்க்காப்பூர், ஆசான்சோல், பாங்குரா, புருலியா, ஹால்டியா, கொல்கத்தா, ஹவுரா நகரங்களை இணைக்கிறது.

### மழை பொழிவு

தென்மேறு பருவ மழைக் காலமான சூலை முதல் செப்படம்பர் மாதங்களில் நன்கு மழை பொழிகிறது. ஜார்கிராம் மாவட்டத்தின் ஆண்டு சராசாரி மழைப் பொழிவு 1400 மில்லி மீட்டராகும்.

## மேற்கோள்கள்

## வெளி இணைப்புகள்
*

பகுப்பு:மேற்கு வங்காள மாவட்டங்கள்